text: Priserne på ejerlejligheder i Syddanmark er steget - lidt
  06 september 2012 kl. 10.12
  Ejerlejligheder i Syddanmark er prisstabile. Faktisk er de steget en smule.
  Markedet for ejerlejligheder i Region Syddanmark er i ro.
  Priserne har de seneste fem måneder ligget stabilt i Region Syddanmark.
  - I forhold til august i fjor er priserne på ejerlejligheder 1,4 pct. højere, siger Birgit Daetz, kommunikationsdirektør hos boligsiden.dk.
  Den gennemsnitlige kvadratmeterpris i Region Syddanmark ligger på knap 12.900 kroner.
  Til gengæld er priserne på villaer og rækkehuse faldet lidt: Priserne er nu 0,2 pct. lavere end ved udgangen af juli og har siden oktober sidste år ligget og svinget omkring 9.000 kroner pr. kvadratmeter.
  